Θεοδώρα Ντε Γκρες

Η Θεοδώρα Ντε Γκρες (Λονδίνο, 9 Ιουνίου 1983) είναι ηθοποιός και απόγονος της τέως βασιλικής οικογένειας της Ελλάδας. 

Είναι η νεότερη κόρη και τέταρτο παιδί του τελευταίου Βασιλιά των Ελλήνων Κωνσταντίνου Β΄ και της συζύγου του Άννας Μαρίας. Το 2024 πολιτογραφήθηκε ως Ελληνίδα πολίτης.

 Βιογραφικά Στοιχεία 
Γεννήθηκε στις 9 Ιουνίου 1983 στο Νοσοκομείο Σεντ Μέρι του Λονδίνου. Βαφτίστηκε Χριστιανή Ορθόδοξη, στον Καθεδρικό Ναό της Αγίας Σοφίας του Λονδίνου, με αναδόχους της, την Βασίλισσα Ελισάβετ Β' του Ηνωμένου Βασιλείου, την Βασίλισσα Μαργαρίτα Β΄ της Δανίας, τον Βασιλιά Μιχαήλ της Ρουμανίας και τον Διάδοχο Πρίγκιπα Αλέξανδρο της Γιουγκοσλαβίας.

Η Θεοδώρα φοίτησε στο Οικοτροφείο Θηλέων της Σχολής Βόλντινγκχαμς (Woldingham School) στο Σάρρεϋ, από το 1994 έως το 2001. Το 2002, αρχίζει να φοιτά στο Κολλέγιο Σαιντ Φίλιπ που είναι ένα ιδιωτικό, συνεκπαιδευτικό σχολείο στο Άλις Σπρινγκς, στη Βόρεια Επικράτεια της Αυστραλίας. Φοίτησε, επίσης, στο Πανεπιστήμιο Μπράουν, από όπου αποφοίτησε το 2006, λαμβάνοντας Πτυχίο Θεατρικών Τεχνών, έχοντας παρακολουθήσει παράλληλα μαθήματα και στο Βορειοανατολικό Πανεπιστήμιο στη Βοστώνη. Στη συνέχεια, πραγματοποίησε μεταπτυχιακές σπουδές στη Σχολή Τεχνών και Ντιζάιν Σεντ Μάρτινς, στο Λονδίνο. Ζει και εργάζεται μόνιμα στο Λος Άντζελες.

Τον Δεκέμβρη του 2024, έλαβε μαζί με τα άλλα μέλη της τέως βασιλικής οικογένειας την ελληνική υπηκοότητα, υπό το επώνυμο Ντε Γκρες.

 Επαγγελματική Δραστηριότητα 
Τον Απρίλιο του 2010, η Θεοδώρα, μετακόμισε στο Λος Άντζελες για κινηματογραφική καριέρα. Με το όνομα Theodora Greece (Θεοδώρα της Ελλάδας) ξεκίνησε να συμμετέχει σε μικρούς ρόλους, ενώ από το 2011 είναι μία εκ των πρωταγωνιστών του σίριαλ Τόλμη και Γοητεία.

 Κινηματογράφος 

 2008: De vilde svaner από τους Πίτερ Φλιντ και Γκίτα Νόρμπι: Ελίζα (φωνή)
 2009: The Lightkeepers του Ντάνιελ Άνταμς: Impressed Lady
 2011: Nevan Saunders' Quest for Fame: A Documentary by Kip Griffen του Τζέιμσον Μπρίαν Ίνγκλις: Jen
 2011: The Big Valley του Ντάνιελ Άνταμς: Peggy
 2012: Amnesia του Μπίλλ Μπίρελ: Rachel
 2015: Little Boy του Αλεχάντρο Γκόμες Μοντεβέρδε: Eliza the Girl on Beach
 2015: June από τον Λ. Γκουστάβο Κούπερ: Ms. Wapos
 2016: Blind Follow από τον Έρικ Λέτζα: Cricket II
 2022: The Great Awakening από τον Μπο Ρόμπερτς: Savannah

 Τηλεόραση 

 2010: Sroloc της Μέλανι Αϊτκενέαντ: Sarah Parkμικρογραφία|353x353εσ|Με τους γονείς της και τον αδελφό της Φίλιππο.
 2011-2018: Τόλμη και Γοητεία των Γουίλιαμ Τζόζεφ Μπελ και Λι Φίλιπ Μπελ: Alison Montgomery
 2013: Shang από τους Μέλανι Αϊτκενέαντ και Τζ. Φέργκιουσον: Brooke Sangreen
 2016: Killer Assistant του Ντάνι Μπόιλ: Lara Berkis
 2017: Broken Slinky Presents από τον Τζ. Φέργκιουσον: Theodora

 Θέατρο 

 2014: The Crazy Love
 2015: Boners and other stupid mistakes

 Προσωπική ζωή 
Η Θεοδώρα έχει βαπτίσει το τρίτο παιδί του αδερφού της Παύλου, τον Αχιλλέα - Ανδρέα.

Στις 28 Σεπτεμβρίου 2024, παντρεύτηκε τον Αμερικανό δικηγόρο, Μάθιου Κουμάρ, στον Μητροπολιτικό Ναό Αθηνών. Οι καλεσμένοι ήταν 250 φίλοι και συγγενείς, μεταξύ των οποίων μέλη βασιλικών οικογενειών της Ευρώπης, όπως η θεία της νύφης, Βασίλισσα Σοφία της Ισπανίας. Δύο από τα αδέρφια της, ο Πρίγκιπας Παύλος και ο Πρίγκιπας Φίλιππος και ο ανιψιός της Πρίγκιπας Αχιλλέας - Ανδρέας, ήταν οι κουμπάροι. Τα ανίψια της, η πριγκίπισσα Μαρία-Ολυμπία και η Αρριέττα Μοράλες ντε Γκρέθια, υπηρέτησαν ως παράνυμφοι. Για την τελετή, η Θεοδώρα φορούσε  νυφικό της Σίλιας Κριθαριώτη, ένα ιρλανδικό δαντελένιο πέπλο που κάποτε ανήκε στην Πριγκίπισσα Μαργαρίτα του Κόννωτ και  διαμαντένια τιάρα Καρτιέ που δόθηκε στην πριγκίπισσα Μαργαρίτα του Κόνοτ από τον Αμπάς Β' της Αιγύπτου. Το πέπλο και η τιάρα έχουν φορεθεί από όλες τις απόγονους της Βασίλισσας Ίνγκριντ της Δανίας.

 Τίτλοι και Προσφωνήσεις 
Ως απόγονος του Βασιλιά Χριστιανού ΙΧ της Δανίας, η Θεοδώρα Ντε Γκρες φέρει τον τίτλο της Πριγκίπισσας της Δανίας και την αντίστοιχη προσφώνηση της Βασιλικής Υψηλότητας.

Μετά την κατάργηση της Μοναρχίας στην Ελλάδα το 1973, ο τίτλος «Πριγκίπισσα της Ελλάδος» με την προσφώνηση της Βασιλικής Υψηλότητας δεν αναγνωρίζεται συνταγματικά από την Ελληνική Δημοκρατία, παρά μόνο ως τίτλος ευγενείας από άλλους Βασιλικούς Οίκους της Ευρώπης ή ως εθιμοτυπικός τίτλος. Με την απόκτηση της ελληνικής ιθαγένειας, υπό τις προϋποθέσεις του ελληνικού νόμου 2215/1994, παραιτήθηκε ρητά και ανεπιφύλακτα από την κατοχή οποιουδήποτε τίτλου που αποδίδεται εντός της ελληνικής επικράτειας.

 Παραπομπές 

 Εξωτερικοί σύνδεσμοι 



Θεοδώρα της Δανίας
Κατηγορία:Ελληνική Βασιλική Δυναστεία
Κατηγορία:Πριγκίπισσες της Δανίας
Κατηγορία:Ελληνίδες ηθοποιοί
Κατηγορία:Παιδιά του Κωνσταντίνου Β΄ της Ελλάδας